Spondylolistese

Spondylolistese  er en forskyvning av en ryggvirvel i forhold til den neste, noe som hyppigst forekomer nederst i ryggen (lumbalkolumna), og aller hyppigst mellom L5 og S1. Det er flere årsaker til at dette kan oppstå, blant annet utviklingsfeil (istmisk spondylolistese), fraktur eller aldersforandringer (degenerativ spondylolistese). Tilstanden forekommer også i cervicalcolumna.

Symptomer og tegn 
Symptoms på spondylolistese inkluderer:
 Spondylolistese kan være symptomfri, og nærmest være et tilfeldig funn dersom man tar røntgenbilde av ryggen, for eksempel etter en skade.
 Når symptomatisk, så er ryggsmerter og utstrålende smerter til beina vanlig ved mer uttalte tilfeller.
 En generell stivhet i ryggen og en stramhet i hamstringmuskulaturen kan resultere i endret positur og gange. 
 Framoverbøyning eller kyfosering av lumbalsegmentet er vanlig for å kompensere manglende plass for nervene.
 I mer alvorlige tilfeller kan bekkenet bli tippet bakover og gi en karakteristisk vraltende gange. 
 Atrofi i glutealmuskelen kan forekomme som et uttrykk for manglende bruk.

Andre symptomer er nummenhet og prikninger i beina. Hosting og nysing kan forverre smertene. Noen opplever en bevegelse i ryggsøylen når man skifter posisjon, og det å gå fra sittende til stående stilling kan være smertefullt og vanskelig.

Klassifikasjon 
Spondylolistese kan inndeles etter årsak og alvorlighetsgrad

Inndeling etter årsak 
 Degenerativ spondylolistese oppstår på grunn av aldersmessige forandringer og remodelleringer i fasettleddene i ryggen. Denne formen forekommer oftere hos kvinner, peroner eldre enn 50 år og vanligere hos enkelte folkegrupper (f. eks. eskimoer og afroamerikanere) enn andre. 
 Traumatisk spondylolistese er sjelden og forekommer som et resultat av brudd i den benede buen som omgir spinalkanalen.
 Dysplastisk spondylolistese er et resultat av medfødt anatomisk avvik i facettleddene.
 Istmisk spondylolistese er forårsaket av en defekt i bakre bue pars intraartikulariis og oppstår i 6 til 16-årsalderen, men blir ofte ikke erkjent før i voksen alder.
 Patologisk spondylolistese forårsaket av enten infeksjon eller tumor.
 Postoperativ spondylolistese er et resultat av svekkelse i bakre bue etter dekompresjonskirurgi..

Inndeling etter alvorlighetsgrad 
Klassifikasjon etter graden av glildning beskriver prosent glidning av en virvel i forhold til den neste.
 Grad I: 0-25%
 Grad II: 25- 50%
 Grad III: 50-75%
 Grad IV: 75-100%
 Grad V: større enn 100% (virvelen har glidd ut på fremsiden)

Bilder

Behandling

Konservativ 
Pasienter med symptomatisk spondylolistese får gjerne vurdering og behandling med fysioterapi først. Smertestillende medisiner er aktuelt, og injeksjoner med steroider tilbys enkelte steder, men er ikke så vanlig i Norge ved denne tilstanden. Hos noen kan det også være aktuelt å forsøke et korsett som smertelindring.

Kirurgisk 
Ved degenerativ spondylolistese med spinal stenose kan kirurgisk behandling være aktuelt, og dette er en av de vanligste årsakene til kirurgisk behandling.

Referanser

Sykdommer i muskel-skjelettsystemet og bindevev